《日暖万年枝》
唐代·王约

霭霭彤庭里，沈沈玉砌陲。初升九华日，潜暖万年枝。

煦妪光偏好，青葱色转宜。每因韶景丽，长沐惠风吹。

隐映当龙阙，氛氲隔凤池。朝阳光照处，唯有近臣知。

作者简介：生卒年、字里不详。德宗、宪宗时人。与蒋防、郭求、郑师贞等同应进士试。事迹据《文苑英华》卷一八七收诸人诗推知。《全唐诗》存诗1首。